Moi muvacek, Plyos (trutca ke Levitan)

Moi muvacek, Plyos ~ После дождя. Плёс (RU)

Moi muvacek, Plyos ( rossiavon После дождя. Плёс ) tir trutca lumkirafa gu 80 × 125 cm-, i puntalingeks keve stama skuyun gan Isaak Levitan rossiaf lingesik bak 1889. Koe Tretyakov tcila koe Moskva ( Rossia ) re tigir ( 2018 ).

Bata trutca tir patectoy, ke tele gelukafe detce ke Levitan ( loa 200 grupena trutca icde bata watsa ).

 Izva is pimtara 
Bata trutca koe Plyos zo skur, i koe widavama kene Volga bost. Levitan bak baroy ilanacek wali 1888 is 1890 nobon jonvieler ise va jontika trutca linger.

Moi muvacek, Plyos gu tana lokiewafa trutca ke Levitan zo torigir, osk ke bata rekola voxosk ke inaf grabomeem. Bak 1889 bal toleafa jonvielera ke Levitan koe Plyos zo skur. Doma ke Volga bost bak orikaf is rujodaf afizcek zo kaatoed. Muva su dur, suka dumur, lavek plozawer. Isteon ankittota is tota poke domega ; talteon vadimazenton tanoya gantatota sumeon ; roneon vadimazenton mona ke Plyos is ulay ke inafa uja.

Alpoz ke trutca tir abdarsaf. Batcoba va sok ke tuwava moi muvacek ok zivotccek nedickir. Koe trutca werd nope muvolk wan jeber. Moavukafa ploza va lavek ke bost besad. Alpoz tir fentaf voxen blagutafa olya ke awalt va rujod laremstid ise jupad da lana kewa fu rodur.

 Dere rupec 

 Stragela 

|style="vertical-align: top;"|

|}

Moi muvacek, Plyos (trutca ke Levitan)
Moi muvacek, Plyos (trutca ke Levitan)